সন্তান প্রসবের কথা বলে ধাত্রীকে ডেকে নিয়ে হত্যা
কক্সবাজারের চকরিয়া উপজেলায় সন্তান প্রসবের কথা বলে ঘর থেকে ডেকে নিয়ে এক ধাত্রীকে গলা কেটে হত্যা করার অভিযোগ পাওয়া গেছে।  নিহতের নাম সাহিদা বেগম (৬০)।







বুধবার সকালে উপজেলার চিরিংগা ইউনিয়নের সওদাগর ঘোনা চারাবটতলী পাড়ায়বাড়ীর অদূরে বেড়িবাঁধের পাশ থেকে তার মরদেহ উদ্ধার করা হয়।




নিহত সাহিদা বেগম একই এলাকার কৃষক নূর আহমদের স্ত্রী। তিনি এলাকায় ধাত্রীর কাজ করতেন।
এদিকে এ ঘটনায় পুলিশ দুজনকে গ্রেফতার করেছে। তারা হলেন- রওশন আরা (৪৫) ও মিনা আক্তার (২২)
এলাকাবাসী মঙ্গলবার রাতে পৌনে ১২টার দিকে সাহিদা বেগমকে দুজন নারী কোনো এক প্রসূতির সন্তান প্রসবের কথা বলে ঘর থেকে ডেকে নিয়ে যান। কিন্তু রাতে সাহিদা বেগম আর বাড়ি ফিরে আসেননি।
বুধবার সকালে এলাকাবাসী তাদের বাড়ির অদূরে বেড়িবাঁধের পাশে তার মরদেহ পড়ে থাকতে দেখে পুলিশে খবর দেন।
নিহতের গলায় বেশ কয়েকটি ছুরিকাঘাতের চিহ্ন রয়েছে।  মরদেহ উদ্ধার করে কক্সবাজার সদর হাসপাতাল মর্গে পাঠানো হবে।
এ ব্যাপারে চকরিয়া থানার ওসি মো. হাবিবুর রহমান জানান, ঘটনার সঙ্গে সম্পৃক্ততার অভিযোগে দুই নারীকে গ্রেফতার করা হয়েছে। তাদের সাহিদা বেগমের স্বামী নূর আহমদ চিনতে পেরেছেন বলে জানান ওসি।

কক্সবাজারের চকরিয়া উপজেলায় সন্তান প্রসবের কথা বলে ঘর থেকে ডেকে নিয়ে এক ধাত্রীকে গলা কেটে হত্যা করার অভিযোগ পাওয়া গেছে। নিহতের নাম সাহিদা বেগম (৬০)।